പെരുംന്തോട് വലിയ തോട് പദ്ധതി ശസ്ത്രീയ പഠനം ആരംഭിച്ചു പെരുന്തോട് വലിയ തോട് സമഗ്ര പഠന പദ്ധതിയുടെ ഉദ്ഘാടനം ഇ.ടി ടൈസണ് മാസ്റ്റര് എം.എല്.എ നിര്വഹിക്കുന്നു. കൊടുങ്ങല്ലൂര്: കയ്പമംഗലം മണ്ഡലത്തില് മതിലകം ബ്ലോക്ക് പഞ്ചായത്തിന്റെ നേതൃത്വത്തില് നവീകരണത്തിന് തുടക്കമിട്ട പെരുംതോട് വലിയതോട് കൂടുതല് പ്രയോജനപ്പെടുത്തുന്നതിനായി ശാസ്ത്രീയ പഠനം നടത്തുക എന്ന ലക്ഷ്യത്തോടെ സന്നദ്ധ സംഘടനയായ കൈറ്റ്സ് ഫൗണ്ടേഷന്റെ സഹകരണത്തോടെ പെരുന്തോട് വലിയ തോട് സമഗ്ര പഠന പദ്ധതിക്ക് തുടക്കം കുറിച്ചു. വാട്ടര്ഷെഡ് മാപ്പിംഗ്, ഡ്രോണ് മാപ്പിംഗ്, സര്വേ എന്നീ മാര്ഗങ്ങളാണ് ഇതിനായി ഉപയോഗിക്കുക. കാര്ഷിക സര്വകലാശാലയിലെ കാലാവസ്ഥ വ്യതിയാന പരിസ്ഥിതി ശാസ്ത്ര കോളേജിലെ വിദ്യാര്ത്ഥികളാണ് പഠനം നടത്തുന്നത്. പെരിഞ്ഞനം പഞ്ചായത്തിലെ തോണി കുളത്തില് നിന്ന് ആരംഭിച്ച് മതിലകം ശ്രീനാരായണപുരം, എടവിലങ്ങ്, എറിയാട് എന്നീ പഞ്ചായത്തുകളിലൂടെയായി ഏകദേശം 17 കിലോമീറ്ററോളം നീളത്തില് ഒഴുകുന്ന തോടിന്റെ കൈവഴികളാണ് മാപ്പ് ചെയ്യുക. പെരുന്തോടിനോട് ചേര്ന്ന് കിടക്കുന്ന പ്രദേശത്തെ മണ്ണും പഠനത്തിന് വിധേയമാക്കും. തോടിന്റെ വിവിധ ഭാഗങ്ങളില് നിന്ന് ശേഖരിച്ച വെള്ളം രാസപരിശോധനയ്ക്ക് വിധേയമാക്കും. പെരുന്തോടിനെ പൂര്വസ്ഥിതിയിലേക്ക് കൊണ്ടുവന്ന് നാടിനും ജനങ്ങള്ക്കും പ്രയോജനപ്രദമാക്കുക എന്നതാണ് പദ്ധതിയിലൂടെ ലക്ഷ്യമാക്കുന്നതെന്ന് പരിപാടി ഉദ്ഘാടനം ചെയ്ത് ഇ.ടി ടൈസണ് മാസ്റ്റര് എം.എല്.എ പറഞ്ഞു. മതിലകം ബ്ലോക്ക് പ്രസിഡന്റ് സി.കെ ഗിരിജ അദ്ധ്യക്ഷയായി. പെരിഞ്ഞനം പഞ്ചായത്ത് പ്രസിഡന്റ് വിനീത മോഹന്ദാസ്, സുജ എന്നിവര് സംസാരിച്ചു. കൈറ്റ്സ് ഫൗണ്ടേഷന് ഡയറക്ടര് ബോര്ഡ് അംഗം അബൂഹാഷിം പി.എസ്, ചിഞ്ചു ജയകുമാര്, വര്ഗീസ് കെ. പി എന്നിവരാണ് പഠനത്തിന് നേതൃത്വം നല്കുന്നത്.